पाएं अपने शहर की ताज़ा ख़बरें और फ्री ई-पेपरडाउनलोड करें
दरौली थानाक्षेत्र के खाप पूनक गांव निवासी कुंजबिहारी सिंह के पुत्र रामेश्वर सिंह ने सीवान के जिलाधिकारी के साथ-साथ पुलिस अधीक्षक, उप महानिरीक्षक सारण और पुलिस महानिरीक्षक को आवेदन भेजकर इस बात का खुलासा किया है कि उनसे 7 मई को जेल से रंगदारी मांगी गई है। पुलिस को दिए आवेदन में उन्होंने सीवान जेल के विचाराधीन बंदी सरल पांडेय के पुत्र सनोज पांडेय को आरोपित किया है। उनके अनुसार सनोज ने उन्हें फोन पर बताया कि वह जेल अधीक्षक संजीव कुमार उसके खास आदमी हैं। पुलिस को दिए आवेदन के अनुसार उसने कहा है कि दो दिन के अंदर सीवान जेल गेट पर एक लाख रुपए जेल अधीक्षक के राईटर धर्मेन्द्र यादव को पहुंचा दो, नहीं तो तुम्हारी हत्या करवा दी जाएगी। इस संबंध में पूछे जाने पर जेल अधीक्षक संजीव कुमार ने कहा कि इस बात की जानकारी उन्हेंे नहीं है। इसका पता लगवाता हूं। ऐसा प्रतीत होता है कि किसी ने उनके खिलाफ साजिश की है। घटना के संबंध में बताते हैं कि कारोबारी अपने घर से मोटरसाइकिल से मैरवा बाजार करने के लिए जा रहा था। इसी दौरान दो आदमी बाइक पर पहुंचे और उन्हेंे घेर लिया। कहा कि ये फोन लो, कोई तुमसे बात करेगा। जबरदस्ती करने पर जब उन्होंने फोन पर बात की तो सामने से सनोज बोल रहा था। उसने कहा कि वह सीवान जेल से बोल रहा है। इसके बाद उसने एक लाख रुपए रंगदारी की मांग की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn